Politiet fandt tirsdag morgen omkring klokken 10 den 16-årige druknet i Limfjorden. Han har været eftersøgt siden i går.

Den 16-årige dreng, der har været savnet siden i går, da han ikke kom hjem fra skole er blevet fundet død i Limfjorden ved Nørresundby. Politiet, redningsmandskab og familie og venner ledte uden held efter ham i aftes og det meste af natten, og da eftersøgningen her til morgen blev genoptaget fandt man ham altså omkommet i vandet. Der er ikke tegn på, at den 16-årige har været udsat for en forbrydelse. De pårørende er underrettet.